**KRAJEVNA SKUPNOST JEVNICA**

**Jevnica 36, 1281 Kresnice**

**E-mail:** **svetks@jevnica.si**

**Datum: 14.12.2022**

**Zapisnik 28. seje sveta KS Jevnica,**

ki je bila v ponedeljek, 12.12.2022 ob 19.00,

v sejni sobi KS Jevnica.

Člani sveta prisotni na seji: Jernej Kukovica, Tomo Jerebič, Viktorija Benčič,

Marija Klopčič, Klemen Cerar, Niko Krajnčič in Jani Jerant.

**Dnevni red :**

***1. Pregled in potrditev zapisnika 27. seje sveta KS Jevnica***

***2. Lokalne volitve v povezavi s KS Jevnica in sklic konstitutivne seje sveta***

***3. Informacija o poteku in realizaciji načrtovanih projektov, s poudarkom na cestnem odseku LC Jevnica - Slapnica in ureditvi krajevnih javnih poti***

***4. Izvedba prihoda Dedka Mraza in obdaritve otrok, dne 18.12.***

***5. Priprava poročil o delu sveta KS Jevnica in njegovih odborov***

***6. Druge aktualne zadeve***

***AD 1 Pregled in potrditev zapisnika 27. seje sveta KS Jevnica***

***Sklep: Člani sveta KS Jevnica potrjujemo zapisnik 27. seje v predloženi obliki.***

***AD 2 Lokalne volitve v povezavi s KS Jevnica in sklic konstitutivne seje sveta***

*Člani sveta so seznanjeni z izvoljenimi kandidati za člane sveta KS Jevnica :*

*Naselje Jevnica:*

*Maja Jeglič, Stanislav Mahkovec in Maja Grum*

*Zaradi premajhnega števila glasov v svet KS ni bil izvoljen Martin Šifrar, kot predlog stranke Levica.*

*Naselje Kresniške Poljane:*

*Vojko Kovič, Sebastjan Gorenc in Alenka Berghaus*

*Naselje Golišče:*

*Matjaž Doblekar in Klemen Kirn*

*Naselje Zgornja Jevnica: Mojca Jerant*

***Sklep 1: Člani sveta KS Jevnica sprejemajo informacijo o rezultatih lokalnih volitev, katerih rezultate ocenjujejo kot zelo dobre in v skladu s prizadevanji.***

***Sklep 2: Sedanji predsednik sveta KS Jevnica v ponedeljek, 19.12. skliče konstitutivno sejo sveta KS Jevnica, na kateri bodo novi člani med seboj izvolili novega predsednika.***

*Člani sveta so seznanjeni tudi o neuspešnem kandidiranju članov sveta v občinski svet, navkljub temu, da je bila na kandidatni listi kar osem kandidatov.*

***Sklep 3: Na naslednjih lokalnih volitve se je potrebno v kraju poenotiti in ob volitvah v občinski svet predlagati enega, največ dva kandidata ter ju primerno podpreti. Velja razmisliti tudi o oblikovanju Liste krajanov Jevnica ter na lokalne volitve privabiti večje število volivcev kakor letos.***

***AD 3 Informacija o poteku in realizaciji načrtovanih projektov, s poudarkom na cestnem odseku LC Jevnica - Slapnica in ureditvi krajevnih javnih poti***

*Cestni odsek proti Lazam je v fazi zaključnih del, dela pa se bodo podaljšala do božičnih praznikov, o čemer priča tudi podaljšano oziroma novo dovoljenje glede zapore ceste. Trenutno potekajo različna dodatna dela, kot je namestitev dodatnih drenaž, asfaltiranje pa se načrtuje med 15. in 20.12.*

***Sklep 1: Pri projektantu, nadzoru in županu se preveri informacijo o delih v zvezi z 20-metrskem odseku pred železniškim prehodom in se odločno vztraja pri realizaciji projekta do samih zapornic.***

*Dela na Poljanskem krogu se odvijajo zelo počasi, podpisanih je 80 % pogodb, manjkajo še nekatera soglasja na zahodnem delu trase.*

***Sklep 2: Člani sveta KS Jevnica ponovno predlagamo, da se iz omenjenega razloga najprej realizira vzhodni del Poljanskega kroga, kjer so pogodbe že podpisane in zadeve povsem čiste.***

***Sklep 3: Nujno je potrebno pospešiti postopek zamenjave občinskega zemljišča med železniško progo in reko Savo z zemljiščem Uroša Morela.***

*Prizadevanja v zvezi s peš potjo Jevnica-Kresniške Poljane se vse preveč vlečejo.*

***Sklep 4: Gospoda župana se spomni na sklenitev dogovora o sklicu sestanka z direktorjem SŽ, ki bo služil kot vodilo za nadaljnjo realizacijo projekta.***

***Sklep 5: Po potrebi se k razgovorom povabi tudi gospoda Borisa Doblekarja, ki ima na SŽ kar nekaj poznanstev.***

*Med 24. in 26.10. so ponekod v našem kraju potekale delovne akcije na cestah in javnih poteh. Predvsem je šlo za odstranitev listja in vejevja iz kanalov ter prepustov, v manjši meri pa tudi navoza in poravnave peska.*

*Krajanom je bila s strojem v pomoč tudi ekipa Šuštar Trans. Jesenska dela so bila opravljena v Zgornji Jevnici (na obeh javnih poteh), v Jevnici (na odseku od ramp do potoka v Slapnici 9) in v Kresniških Poljanah 54-57 (Upelj-Petek).*

***Sklep 6: Odbor za ceste pripravi poročilo o opravljenih jesenskih delih in o morebitnem ostanku razpoložljivih sredstvih za vzdrževanje JP iz 2021.***

***AD 4. Izvedba prihoda Dedka Mraza in obdaritve otrok, dne 18.12.***

*Priprave na prihod Dedka Mraza potekajo po načrtih, upamo pa tudi na čim več donacij s strani krajanov, obrtnikov in podjetnikov.*

***Sklep: Trasa letošnje poti kočije z Dedkom Mrazom bo malce krajša kot lani, z manj postanki, začela pa se bo v Zgornji Jevnici, nadaljevala v Goliščah in nato vodila proti Kresniškim Poljanam ter se zaključila v Jevnici.***

***AD 5. Priprava poročil o delu sveta KS Jevnica in njegovih odborov***

Člani sveta in predsedniki posameznih odborov moramo v povezavi s samo primopredajo pripraviti poročila o svojem delu v svetu in posameznih odborih, kakor tudi pri posameznih projektih.

**Sklep: Vsa potrebna poročila je potrebno pripraviti in oddati do 5.1.2023.**

***AD 6 Druge aktualne zadeve***

*Ob težji bolezni krajanke Veronike Kokalj iz Zgornje Jevnice se je ugotovilo, da le ta živi v izredno slabih razmerah, zato so ji na pobudo Mojce Jerant in KORK Jevnica ter Jureta Godca na pomoč priskočili krajani iz Zgornje Jevnice kakor tudi od drugod. V času njenega zdravljenja v bolnici se bo delno preuredilo njeno hišo in ji s tem poskusilo omogočiti vsaj malo boljše bivalne pogoje. Na pomoč jim bomo priskočili tudi člani sveta in sicer s sredstvi iz prostovoljnih prispevkov, ki smo jih zbrali na kulinaričnih stojnicah festivala V hvaležnost jeseni.*

***Sklep 1: Člani sveta kot pomoč sokrajanki Veroniki Kokalj iz Zgornje Jevnice v njeni stiski namenjamo prispevek v višini 70 eur, za nakup pralnega stroja, ki ga je zagotovil g. Darko Rovšek.***

*Tanja Rozina z Občine Litija je kontaktirala z nami v zvezi z obratovalnimi**stroški NK Jevnica konkretno v povezavi s plačilom vode.*

***Sklep 2: KS Jevnica oziroma vodovodni odbor bo v skladu z našim dogovorom NK Jevnica oziroma ŠD Jevnica še vnaprej zaračunaval le omrežnino.***

*Marija Škrjanc, hišnica in čistilka v naši dvorani nas je informirala, da bo svoje delo iz zdravstvenih razlogov opravljala le še do 31.12.2022. Čim prej moramo poiskati novega hišnika ali hišnico in čistilko ter v zvezi s tem opraviti razgovore z več kandidati, kot so g. Pregelj, Grgič, Medved idr. Pogovore v zvezi s čiščenjem prostorov se opravi tudi s predstavnikom POŠ Jevnica in z županom.*

***Sklep 3: Člani sveta KS Jevnica sprejemamo omenjeno obvestilo in se Mariji Škrjanc najlepše zahvaljujemo za opravljeno preteklo delo.***

*Poveljnik PGD Jevnica Davor Žarič nas je seznanil s pregledom stanja defibrilatorjev v naši KS. Rezime: omarica defibrilatorja v Jevnici je še vedno poškodovana, pri ostalih treh pa prva pomoč nima več statusa veljavnosti.*

***Sklep 4: Člani sveta sprejemamo in se zahvaljujemo za omenjeno poročilo ter prosimo Občino Litija, da zamenja poškodovano omarico ali vsaj pleksi steklo ter da preostale tri opremi z veljavno prvo pomočjo.***

*Prihaja čas za vsakoletno inventuro, zato moramo aktivirati inventarno komisijo.*

***Sklep 5: Člani sveta za izvedbo inventure potrjujejo komisijo v sedanjem sestavu, to je z Viko Benčič, kot predsednico, Tomom Jerebičem in Marijo Škrjanc, ki mora svoje delo opraviti najkasneje do 15.1.2023.***

*Od krajana Sama Janeža iz Jevnice smo prejeli še nov dopis v zvezi z vodo.*

***Sklep 6: Člani sveta KS Jevnica smatramo, da smo na večino njegovih vprašanj in pripomb že odgovorili v dopisu, ki smo mu ga poslali kot odgovor na njegovega prejšnjega.***

*Seja se je končala ob 22.00.*

*Zapisal: Jani Jerant*